Arriba la XVIII Gran Festa Solidària de la Donació de Sang de Gandia
09 novembre 2023

## Arriba la XVIII Gran Festa Solidària de la Donació de Sang de Gandia09 novembre 2023Última actualització: 10 novembre 2023

![](../gestion/img/d502b015c262112eff2522938f22cd207547cc8dfe4d827be630e66342bdf1f8.JPG)  
  

El pròxim **dissabte 11 de novembre** se celebrarà la **18a edició de la Gran Festa Solidària de la Donació de Sang a Gandia**. L'esdeveniment, organitzat pel **Centre de Transfusió de la Comunitat Valenciana (CTCV)** i l'**Ajuntament de Gandia**, tindrà lloc **al vestíbul** d'aquest. Així doncs, totes les persones que hi vullguen col·laborar seran ateses de **9.30 a 13.30 hores i de 16.30 a 20 hore**s.  
  
La campanya funciona des del 2.006 i, al llarg de la seua trajectòria, ha aconseguit 3.169 donacions. **L'any passat** van ser **203** les **persones** que decidiren sumar-se a la causa i, aquesta vegada, **s'espera rebre una quantitat semblant de voluntaris**.  
  
El **CTCV** ha remarcat el _**"**__**gran compromís**__**"**_ de la ciutat i ha explicat que, de fet, **el 2022** va realitzar _**"**__**més de 90 col·lectes de sang en diferents punts com la Mancomunitat de la Safor, el centre comercial La Vital, el Centre Social Corea, etc.**__**"**_. A més, ha afegit que, de moment, aquest 2.023 s'han obtingut 2.021 unitats de sang i 158 voluntaris incorporats per primera vegada.  
  
La **regidora delegada de Sanitat i Polítiques Saludables, Liduvina Gil**, ha destacat la importància que té **una sola donació**, atés que aquesta pot _**"**__**salvar la vida de tres persones"**, de manera que a **la darrera edició "es va aconseguir ajudar 609 pacients**_**"**.